Kollega skiet glo vrou dood ná verhoor | Maroela Media
Brig. Selvy Mohlala, woordvoerder van die polisie, het gesê die voorval het by 'n dieseldepotgebeur. "Die verdagte het Woensdagoggend voor 'n dissiplinêre komitee verskyn en die beslissing was teen hom."
Volgens Mohlala het die man uit die kantoorgebou gestap, met 'n vuurwapen teruggekeer en 'n vrouekollega doodgeskiet. Mohlala het gesê die 29-jarige verdagte is op die toneel in hegtenis geneem en sal Vrydag in die hof verskyn.
Mohlala het gesê daar is op 'n vuurwapen beslag gelê. "Daar is vasgestel dat dit 'n ongelisensieerde vuurwapen is." Volgens Mohlala is niemand anders tydens die voorval beseer nie.
Ek moet elke 5 jaar gaan vir lisensie ander besit groter en beter wapens sonder lisensies
Sy laat twee seuntjies agter in graad 4 en 5.
Kyk by Middelburg Observer vir nog inligting.
Net doodeenvoudig tragies dat 'n mens se kop ophou met werk om so-iets te doen.
Goeiste, dis n jong ma hierdie as sy seuntjies van graad 4 en 5 het. Dis vreeslik dat die kinders nou sonder hul mamma moet groot word en dit terwyl sy net by haar werk was om n eerlike salaris te verdien. Die akker wat haar geskiet het was sekerlik ook skuldig aan dit waarvoor hy aangekla was en sy moes seker getuig teen hom. Kan nie dink dat hy n geweer gaan haal en haar skiet en weet dat hy gevang gaan word nie. Wat het hy nou hierdeur gekry. Nou is ouers, kinders en n man in hartseer… Lees meer »
Wys maar net weereens dat mense nie meer respek vir enigiets het nie, nie vir ander se lewens of besittings nie, selfs nie eers selfrespek nie. 'n Mens sonder respek en dissipline is totaal nutteloos vir die samelewing en dit begin by die huis, wanneer jy klein is. Tog jammer dat die doodstraf afgeskaf is.